SL Uradni list Evropske unije C 133/12

Obvestilo uporabnikom nadzorovanih snovi v evropski uniji, ki so dovoljene za uporabe bistvenega pomena v skupnosti v letu 2004 v skladu z uredbo (es) št. 2037/2000 evropskega parlamenta in sveta o „snoveh, ki tanjšajo ozonski plašč“ (1) - omejeno na države, ki 1. maja 2004 pristopijo k Evropski uniji

(2004/C 133/04)

To obvestilo se nanaša na naslednje snovi:

— klorofluoroogljikovodike (CFC) 11, 12, 113, 114 in 115,

— druge popolnoma halogenirane klorofluoroogljikovodike,

— ogljikov tetraklorid,

— halone,

— 1,1,1 trikloroetan,

— delno halogenirane bromofluoroogljikovodike (HBFC)

— bromokloromethan

To obvestilo je naslovljeno na uporabnike, ki nameravajo:

1. uporabljati zgoraj navedene snovi v Skupnosti za proizvodnjo inhalatorjev z določenim odmerkom (MDI – Metred Dose Inhalers),

2. pridobiti zgoraj navedene snovi za laboratorijske in analitske uporabe neposredno od proizvajalca ali z uvozom v Skupnost in ne od distributerja teh snovi.

Nadzorovane snovi za uporabe bistvenega pomena je mogoče dobiti iz proizvodnje v Skupnosti in po potrebi z uvozom iz virov zunaj Skupnosti.

Sklep IV/25 pogodbenic Montrealskega protokola o snoveh, ki tanjšajo ozonski plašč, določa merila in postopek za določitev „uporab bistvenega pomena“, za katere se dovoli nadaljnja proizvodnja in poraba po opuščanju.

Člen 3(1) Uredbe (ES) 2037/2000, nazadnje spremenjene z Uredbo (ES)2038/2000, zahteva določitev količin za uporabe bistvenega pomena za zgoraj omenjene nadzorovane snovi, ki so dovoljene v Skupnosti v letu 2004, v skladu s Sklepom IV/25 pogodbenic Montrealskega protokola.

S Sklepom XIV/14 pogodbenic Montrealskega protokola so odobrene ravni proizvodnje in porabe, potrebne za pokrivanje uporab CFC bistvenega pomena za inhalatorje z določenim odmerkom (MDI) za zdravljenje astme in kroničnih obstruktivnih pljučnih bolezni. Za proizvodnjo MDI v Evropski skupnosti v letu 2004 znaša količina CFC 11, 12, 113 in 114, odobrena s strani pogodbenic v Sklepu XIV/14, 1.884.000.00 kilogramov (milijon osemsto štiriinosemdeset tisoč).

V skladu s Sklepom X/19 pogodbenic Montrealskega protokola mora biti čistost nadzorovanih snovi za laboratorijske namene najmanj 99.0 % za 1,1,1-trikloroetan in 99.5 % za CFC in ogljikov tetraklorid. Te zelo čiste snovi in mešanice, ki vsebujejo nadzorovane snovi, se dobavljajo zgolj v vsebnikih, ki jih je mogoče znova zapreti, v visokotlačnih jeklenkah, manjših od treh litrov, ali v 10-mililitrskih oziroma manjših steklenih ampulah. Na njih mora biti jasno označeno, da te snovi tanjšajo ozonski plašč. Uporabljajo se lahko zgolj za laboratorijske in analitske namene in morajo vsebovati napis, da je treba uporabljene ali presežne snovi zbrati in reciklirati, če je to izvedljivo. Če recikliranje ni izvedljivo, je treba snovi uničiti.

S Sklepom XV/8 pogodbenic Montrealskega protokola sta odobreni proizvodnja in poraba, potrebni za pokrivanje uporabe bistvenega pomena nadzorovanih snovi, navedenih v prilogah A, B in C (snovi v skupinah II in III) Montrealskega protokola za laboratorijske in analitske uporabe, ki so naštete v Prilogi IV k poročilu o Sedmem srečanju pogodbenic, v skladu s pogoji, določenimi v Prilogi II k poročilu šestega srečanja pogodbenic.

Postopki za dodelitev nadzorovanih snovi za zgoraj omenjene uporabe bistvenega pomena, izvedeni v skladu z uredbo (ES) št. 2037/2000 in Uredbo (ES) št. 2038/2000, so naslednji:

1. Podjetje, ki ni dobilo kvote v letu 2003 in ki zahteva presojo Komisije za uporabo bistvenega pomena kvot za obdobje od 1. maja 2004 do 31. decembra 2004, naj o tem obvesti Komisijo najkasneje do 15. maja 2004: Ozone Layer Protection European Commission Directorate-General Environment Unit ENV.C.2 – Climate change BU5 2/25 B - 1049 Brussels Telefaks: +32 2 299 87/64 E-pošta: env-ods@cec.eu.int

2. Zahtevek za uporabo bistvenega pomena lahko vloži katerikoli uporabnik snovi, naštetih na začetku tega obvestila. Za CFC za uporabo v MDI mora vsak vlagatelj predložiti informacije, zahtevane v preglednici na spletnih straneh ODS (Ozone Depleting Substances – Snovi, ki tanjšajo ozonski plašč): http://europa.eu.int/comm/environment/ods/home/home.cfm. Za laboratorijske uporabe mora vsak vlagatelj predložiti informacije, zahtevane v obrazcu na spletnih straneh. Kopijo zahtevka je treba poslati tudi pristojnemu organu države članice (za ustrezen naslov glejte Prilogo I).

3. Komisija bo obravnavala zgolj vloge, ki jih bo dobila do 15. maja 2004, in sicer v skladu s postopkom, določenim v členu 18 Uredbe (ES) št.2037/2000.

4. Komisija bo tem uporabnikom izdala kvote in jih obvestila o uporabi, za katero so dobili dovoljenje, o snovi, ki jo lahko uporabljajo in o količini zadevnih nadzorovanih snovi.

5. V skladu z zgoraj omenjenim postopkom bo Komisija na podlagi sklepa obvestila vlagatelje o količinah nadzorovanih snovi, odobrenih v Skupnosti za leto 2004, za katere se dovoli proizvodnja in uvoz nadzorovanih snovi.

6. Ti uporabniki, ki bodo imeli kvoto za uporabo bistvenega pomena za nadzorovano snov za leto 2004, bodo lahko vložili zahtevek pri proizvajalcu Skupnosti prek spletnih strani ODS, ali po potrebi zahtevek pri Komisiji za nadzorovane snovi do omejitve, ki jo določa njihova kvota. Proizvajalec mora dobiti dovoljenje s strani pristojnih organov države članice, v kateri se nahaja njegova zadevna proizvodnja, za proizvajanje nadzorovanih snovi za pokrivanje tega dovoljenega povpraševanja. Pristojni organ države članice mora precej pred izdajo vsakega tovrstnega dovoljenja o tem obvestiti Komisijo.

(1) UL L 244, 29.09.2000, str. 1, nazadnje spremenjena z Uredbo (ES) št. 1804/2003, UL ES L 265, 16.10.2003, str. 1).

ALLEGATO II / ANEXO II / ANEXO II / ANNEX II / ANNEXE II / ANHANG II / BIJLAGE II / BILAG II / BILAGA II / LIITE II / PARARTHMA II / LISA II / II PRIEDAS / II PIELIKUMS / ANNESS II / ZAŁĄCZNIK II / PRÍLOHA II / PŘÍLOHA II / II. MELLÉKLET / PRILOGA II

CIPER

Dr. Charalambos Hajipakkos Environment Service Ministry of Agriculture, Natural Resources and Environment Nicosia Cyprus

ESTONIJA

Ms Valentina Laius Ministry of the Environment of the Republic of Estonia Environemnt Management and Technology Department. Toompuiestee 24 Tallin 15172 - Estonia

MADŽARSKA

Mr Robert Toth PO Box 351 Ministry of Environment and Water Department for Air Pollution and Noise Control H-1394 Budapest - Hungary

LATVIJA

Mr Armands Plate Ministry of Environment Environmental Protection Department Peldu Iela25 Riga LV-1494 - Latvia

LITVA

Ms Marija Teriosina Ministry of Environment Chemicals Management Division Jaksto str. 4/9 LT-2600 Vilnius

MALTA

Ms Charmaine Vassallo Malta Environment and Planning Authority Environment Protection Directorate Pollution Control, Wastes and Minerals C/o Quality Control Laboratory Industrial Estate Kordin PAOLA

POLJSKA

Mr Janusz Kozakiewicz Industrial Chemistry Research Institute 8, Rydygiera Street PL 01-793 Warsaw

SLOVAŠKA

Mr Lubomir Ziak Ministry of the Environment Air Protection Department Nam. L. Stura 1 SK 812 35 Bratislava

SLOVENIJA

Ms Irena Malešič Ministry of the Environment Spacial Planning and Energy Environmental Agency of the Republic of Slovenia Vojkova 1b SI–1000 Ljubljana

ČEŠKA REPUBLIKA